kalixlouiis/myanmar-wikipedia-corpus huggingface dataset:
သီ၊ဋီ၊သစ်၊၂၊၂၂၇)။
ဝေဒဟု ခေါ်ကြောင်း ထိုဣရု, ယဇု, သာမ ဟုဆိုအပ်သော ၃-ကျမ်းတို့ကိုပင် “ဝိဒန္တိ ဓမ္မမေတေဟီတိ ဝေဒါ ဟူသော ဓာန်၊ဋီ၊၁၀၈-နှင့် အညီ တရားသိကြောင်း ဖြစ်သောကြောင့် လည်းကောင်း, “ဝေဒံ ဝုစ္စတိ ဉာဏံ၊ ဝေဒေန ဝေဒိတဗ္ဗာ ဗုဇ္ဇိတဗ္ဗာတိ ဝေဒါ” ဟူသော အပ၊ဋ္ဌ၊၂၊၁၄၃-နှင့်အညီ ဉာဏ်ဖြင့်သိအပ်သောကြောင့်လည်းကောင်း, “ဝိဒန္တိ ဓမ္မံ, ကမ္မံ ဝါ ဧတေဟီတိ ဝေဒါ” ဟူသော သီ၊ဋီ၊သစ်၊၂၊၂၂၁-နှင့်အညီ တရားကို (တစ်နည်း) ကံကို သိကြောင်းဖြစ်သောကြောင့်လည်းကောင်း, “ဝေဒ” ဟူ၍လည်းကောင်း၊ မန္တဟု ခေါ်ကြောင်း “မုနာတိ ဇာနာတိ ဓမ္မံ အနေနာတိ မန္တော” ဟူသော ဓာန်၊ဋီ၊၁၀၈-နှင့်အညီ တရားကိုသိကြောင်း ဖြစ်သောကြောင့်လည်းကောင်း, “ဣရုဝေဒါဒယော ဟိ ဂုတ္တဘာသိတဗ္ဗတာယ ‘မန္တာ’ တိ ဝုစ္စန္တိ” ဟူသော ဝိမတိ၊၁၊၄၂-နှင့်အညီ လုံခြုံစွာဆိုအပ်သောကြောင့်လည်းကောင်း, ဧဝ မန္တာ “သုဂတိယောပိ မုနန္တိ သုယျန္တိ စ ဧတေဟီ” တိ ကတွာ-ဟူသော သီ၊ဋီ၊သစ်၊၂၊၂၂၁-နှင့်အညီ သုဂတိဘဝ, ဒုဂ္ဂတိဘဝတို့ကို သိကြောင်း, ကြားနာအပ်ကြောင်း ဖြစ်သောကြောင့်လည်းကောင်း “မန္တ” ဟူ၍လည်းကောင်း၊ သုတိ, သိက္ခာ, ဝိဇ္ဇာဟု ခေါ်ကြောင်း “သုယျတေ ဓမ္မံ ဧတာယာတိ သုတိ” ဟူသော ဓာန်၊ဋီ၊၁၀၈-နှင့်အညီ တရားကို ကြားနာအပ် ကြောင်းဖြစ်သောကြောင့် “သုတိ”ဟူ၍ လည်းကောင်း၊ တယော ခေါ တာတ နာဂသေန ဝေဒါ သိက္ခာနိ နာမ” ဟူသော မိလိန္ဒ၊၉။
သိက္ခနံ သိဒ္ဓိယတီတိ ဝါ သိက္ခာ” ဟူသော နီတိ၊ သုတ္တ၊ ၁၁၄၀-တို့နှင့် အညီ သင်ကြားအပ်သော အတတ်ဖြစ်သောကြောင့် “သိက္ခာ” ဟူ၍လည်းကောင်း၊ ဝိဇ္ဇာတိ တယော ဝေဒါတိ ဝဒန္တိ တာယ ဣဓလောကတ္ထံ ပရလောကတ္ထံ ဉာယန္တိ” တိ ကတွာ-ဟူသော သံ၊ဋီ၊၁၊၂၅၈-နှင့်အညီ ပစ္စုပ္ပန်, တမလွန် နှစ်တန်သော အကျိုးကို သိကြောင်းဖြစ်သောကြောင့် “ဝိဇ္ဇာ” ဟူ၍ လည်းကောင်း ပရိယာယ်အမျိုးမျိုးဖြင့် ခေါ်ဝေါ်ကြသည်။
ကျမ်းပြုကြသူများ ဣရု, ယဇု သာမဟူသောဝေဒ ၃-ကျမ်းတို့ကို အဋ္ဌက, ဝါမက, ဝါမဒေဝ, ဝေဿာမိတ္တ, ယမဒဂ္ဂိ, အင်္ဂီရသ, ဘာရဒွါဇ ဝါသေဋ္ဌ, ကဿပ, ဘဂု ဟူသော ရသေ့ (၁၀)ယောက်တို့သည် ဒိဗ္ဗစက္ခုအဘိညာဉ်၏ အခြံအရံဖြစ်သော ယထာကမ္မူပဂဉာဏ်ဖြင့် သတ္တဝါတို့၏ ကံသာလျှင် မိမိဥစ္စာရှိသည်၏ အဖြစ် စသည်ကိုလည်းကောင်း, မျက်မှောက်အားဖြင့် မြင်တတ်သည်၏ အဖြစ်ကြောင့် ဒိဗ္ဗစက္ခုအဘိညာဉ်နှင့်တူသော ပုဗ္ဗေနိဝါသဉာဏ်ဖြင့် လွန်လေပြီးသောကမ္ဘာ၌ ပုဏ္ဏားတို့၏ ဝေဒကျမ်းကို သရဇ္ဈာယ်ခြင်း အစီအရင်ကိုလည်းကောင်း ကြည့်ပြီး သူတစ်ပါးတို့အား သတ်ဖြတ်ညှဉ်းဆဲခြင်းကို မပြုကုန်မူ၍ ကဿပဘုရားရှင်၏ပါဠိတော်နှင့် တိုက်ဆိုင် နှီးနှောကုန်လျက် ဝေဒကျမ်းတို့ကို ရေးသား စီကုံးကြသည်။
နောက်ကာလ ပုဏ္ဏားတို့က ပါဏာတိပါတ စသည်တို့ကို ထည့်သွင်းပြီး ဝေဒ-၃ကျမ်းတို့ကို ဖျက်ဆီး၍ ဘုရားစကားတော်နှင့်ဆန့်ကျင်အောင် ပြုကြကုန်သည်။
ဘုရားပွင့်ရာကာလ၌ ဘုရားအဖြစ်ကို တန်ခိုးကြီးသော သတ္တဝါများသိကြစေရန်အတွက် ဘုရားမပွင့်မီကာလကပင် ကြိုတင်၍ ဘုရားရှင်၏လက္ခဏာကို ပြတတ်သော ဝေဒပုဒ်များကို သုဒ္ဓါဝါသဗြဟ္မာကြီးများက ဝေဒကျမ်းတို့၌ ထည့်သွင်းထားကြသည်။
ဘုရားရှင် ပရိနိဗ္ဗာန်ဝင်စံသောအခါမှ ဘုရားရှင်၏လက္ခဏာကို ပြတတ်သော ဝေဒများနှင့် တကွ ကျန်ဝေဒများ အစဉ်အတိုင်း ကွယ် ပျောက်ကြသည်။
ဒီ၊ဋ္ဌ၊၁၊၂၂၁။
မ၊ဋ္ဌ၊၃၊၂၅၀။
အံ၊ဋ္ဌ၊၃၊၆၅-၆။
သီ၊ဋီ၊သစ်၊၂၊၂၂၈။
မ၊ဋီ၊၃၊၁၆၇။
အံ၊ဋီ၊၃၊၅၇။
သင်ယူပုံနှင့် ရနိုင်သော အကျိုးတရား ဝေဒကျမ်းတို့ကို သင်ယူသူတို့သည်— တံ သဝိတု ဝရေဏိယံ၊ ဘဂ္ဂေါ ဝေဒဿ ဓီမဟိ၊ ဓီယော ယော နော ပစောဒယေ။
ဟူသော သာဝိတ္တီဂါထာကို ဦးစွာရွတ်ဖတ် သရဇ္ဈာယ် အပ်သည်။
မ၊ဋ္ဌ၊၃၊၂၇၈။
ကျမ်းညွှန်း အ-ဝဂ် အပိုင်း (၄)၊ သာဝိတ္တီပုဒ်။
ဝေဒကျမ်းများကို သင်ယူစဉ်ကာလ၌ (၄၈)နှစ်တို့ပတ်လုံး ဗြဟ္မစရိယခေါ် မေထုန်မှ ကြဉ်ရှောင်မှုအကျင့်ကို စောင့်ထိန်းကြရသည်။
အံ၊ဋ္ဌ၊၃၊၁၆၇။
ဝေဒကျမ်းကို လေ့လာပွန်းတီး တတ် မြောက်ပြီးသောအခါ၌ ကျော်စောမှု, အခြံအရံ ပေါများမှု, လာဘ်လာဘပေါများမှုဟူသော အကျိုးတို့ကို ရရှိခံစားရသည်။
ဇာ၊ဋ္ဌ၊၃၊၂၂၃။
လောကီကျိုးအနေဖြင့် ကျော်စောမှု စသောအကျိုးတို့ကို ရရှိခံစားရသော်လည်း လောကုတ္တရာအနေအားဖြင့်ကား— ဝေဒကျမ်းတို့သည် ငှက်ပျောတုံးကဲ့သို့ အပ၌သာ ပြေပြစ်ချောမော၍ အတွင်း၌ကား အနှစ်သာရ မရှိကြသောကြောင့် ဝေဒကျမ်းတို့ကို ရွတ်ဖတ် သရဇ္ဈာယ်၍ ဝေဒကျမ်းတို့၏ကမ်းတစ်ဖက်သို့ ရောက်စေကာမူ ထိုသူတို့၏ ဝေဒကျမ်းတို့ကို အားထုတ်မှုသည် အရှင်မဟာကဿပမထေရ်အား ရှိခိုးရသောကောင်းမှု၏ တစ်ဆယ့် ခြောက်ခုမြောက်သော အစိတ်ကိုမျှ မမီနိုင်ပေ။
ထေရ၊၃၆၄။
ထေရ၊ မြန်။
ကျမ်း အရေအတွက် ဝေဒကျမ်းအရေအတွက်မှာ-ဣရု, ယဇု သာမဟူ၍ ၃-ကျမ်းဖြစ်သည်။
(တစ်နည်း) ထို၌ အာထဗ္ဗဏကိုထည့်၍ ၄-ကျမ်းဖြစ်သည်။
(တစ်နည်း) ထို၌ ဣတိဟာသကိုထည့်၍ ၅-ကျမ်းဖြစ်သည်။
ဣတိဟာသကျမ်းကို ဝေဒကျမ်းတို့၌ ထည့်သွင်းရေတွက်သည်ကို “ပဉ္စဝေဒါ နာမ ဣရုဝေဒေါ, ယဇုဝေဒေါ, သာမဝေဒေါ, အာထဗ္ဗဏဝေဒေါ, ဣတိဟောသော စာတိ ဧဝံ ဣတိဟာသပဉ္စမာနံ ဝေဒါနံ” ဟူသော သံ၊ဋီ၊၁၊၁၁၆။
စကားအရ သိသာထင်ရှားလှပေသည်။
အာထဗ္ဗဏဝေဒသည် သူတစ်ပါးတို့ကို ညှဉ်းဆဲနှိပ်စက်ခြင်းကို ပြုတတ်သည်ဖြစ်၍ သူတော်ကောင်းတို့ မသုံးဆောင်ထိုက်သောကြောင့် ပါဠိတော်တို့၌ “တိဏ္ဏံ ဝေဒါနံ ပါရဂူ” စသည်ဖြင့် အာထဗ္ဗဏဝေဒကို ချန်လှပ်ထားခဲ့ခြင်းဖြစ်သည်။
မ၊ဋ္ဌ၊၃၊၂၄၉။
သံ၊ဋ္ဌ၊၁၊၇၆။
အပ၊ဋ္ဌ၊၁၊၃၀၇၊ ၃၀၉။
အပ၊ဋ္ဌ၊၂၊၉၀၊ ၁၄၃။
ဇာ၊ဋ္ဌ၊၅၊၄၈၈။
သီ၊ဋီ၊သစ်၊၂၊၂၂၀၊ ၂၂၃။
သံ၊ဋီ၊၁၊၁၁၆။
တိပိဋကအဘိဓာန် အတွဲ-၂၀ ဝေဒသုံးပုံ (၁) ရိဂ်ဝေဒ၊ (၂) ဆာမာန်ဝေဒ၊ (၃) ယဂျုရ်ဝေဒ- ဟူ၍ ဖြစ်သည်၊ ထိုတွင် ရိဂ်ဝေဒသာ ပဓာနအကျဆုံး ဖြစ်သည်၊ ယင်းရိဂ်ဝေဒတွင် မီး, နေ, ဣန္ဒ, သောမ, ဝရုဏ, ပူရှန် စသော နတ်ဘုရားများ၏ တန်ခိုးအရှိန်အဝါကို ဖော်ပြချီးကျူးခြင်း ဆုတောင်းခြင်းမျှသာ ပါရှိသည်၊ ဆာမာန်ဝေဒ ဟူသည် ထိုရိဂ်ဝေဒထဲမှ ကောက်နုတ်ရွေးထုတ်၍ မီးပူဇော်ရာအခါ၌ ရွတ်ဆိုရမည့် ဂါထာ မန္တန်များ ပေါင်းထည့် စီစဉ်ထားသောကျမ်း ဖြစ်သည်၊ ယဂျုရ်ဝေဒ ဟူသည်မှာ ယဇ်ပူဇော်မှုနှင့် စပ်သော အစီအစဉ်, ယဇ်ပူဇော်ရမည့် ယဇ်ပုရောဟိတ်၏ ဂုဏ်အင်္ဂါ လက္ခဏာ စသည်များကို အထူးဖော်ပြသောကျမ်း ဖြစ်သည်၊ နောက်တိုးဖြစ်သော အာထရ်ဗဝေဒဟူသည်မှာ ရောဂါဝေဒနာလက္ခဏာများ ဖော်ပြခြင်း, ဆေးဝါးကုသခြင်း, အဆောင်အဖွဲ့များ စီရင်ခြင်းစသော အတတ်ပညာများ ထပ်မံဖြည့်စွက်လျက် အထက်ပါ ဝေဒသုံးပုံမှ ထိုက်သည့်အလျောက် ယူငင်သုံးစွဲလျက် စုစည်းစီစဉ်ထားသော ကျမ်းမျှသာ ဖြစ်သည်၊ ထို့ကြောင့် ထိုဝေဒသုံးပုံ(ဝါ)လေးပုံမှာ ဗုဒ္ဓဝါဒထဲသို့ အနည်းငယ်မျှပင် ပါဝင်လာစရာ မရှိပေ၊ အကြောင်းမူကား ဗုဒ္ဓရှင်တော်မြတ်သည် ဝေဒကို အလျဉ်းသင့်တိုင်း အနှစ်သာရမရှိကြောင်း အကြိမ်ကြိမ် ဟောတော်မူခဲ့သောကြောင့်တည်း။
လူသေလူဖြစ် ဝါဒါနုဝါဒဝိနိစ္ဆယ ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ ကဏ္ဍ:သင်္သကရိုက်ဝေါဟာရများ။
အရရှိယာမဧရိယာ၏ မြင်ကွင်းကျယ် (嵐山) thumbnail|right|အရရှိယာမတောင်နှင့် အိုးအိမြစ် thumbnail|right|Iဝတယာမမျောက်ပန်းခြံ thumb|အရရှိယာမဝါးတော အရရှိယာမ (嵐山, Storm Mountain) သည် ဂျပန်နိုင်ငံ၊ ကျိုတိုမြို့အနောက်ဘက်ဆင်ခြေဖုံးဒေသ သည်။
ထိုဒေသတွင် အိုးအိမြစ်နှင့် တောင်တန်းများကို တွေ့မြင်နိုင်သည်။
အရရှိယာမကို ဂျပန်နိုင်ငံ၏ သမိုင်းဝင်နေရာနှင့် လှပသည့်သဘာဝနေရာတစ်ခုအဖြစ် သတ်မှတ်ထားသည်။
ထင်ရှားသည့်ခရီးသွားနေရာများ အရရှိယာမဝါးတော အိဝတယာမမျောက်ပန်းခြံသည် အရရှိယာမတောင်၏ ကုန်းစောင်းတွင် တည်ရှိသည်။
ပန်းခြံတွင် မျောက်အကောင်ရေ ၁၇၀ ကျော် ရှိသည်။
မျောက်များသည် တောရိုင်းတိရစ္ဆာန်များဖြစ်ကြသော်လည်း လူများနှင့် နေသားတကျရှိနေပြီ ဖြစ်သည်။
ပန်းခြံသည် ဆဂ-အရရှိယာမဘူတာနှင့် သိပ်မဝေးသည့်နေရာတွင် တည်ရှိသည်။
လည်ပတ်ကြသူများသည် မျောက်များကို ဓာတ်ပုံရိုက်ယူနိုင်ကြသည်။
တောင်ထိပ်တွင် ခြံဝန်းကာထားသည့်နေရာရှိပြီး ထိုနေရာတွင် လည်ပတ်ကြသူများသည် မျောက်များကို အစာကျွေးနိုင်ကြသည်။
တိုဂဆွတ်ခယော (渡月橋, Togetsukyō) - ချယ်ရီပန်းကြည့်ရှုသူများနှင့် ဆောင်းဦးရာသီ သစ်ရွက်များအရောင်ပြောင်းခြင်းကို ကြည့်ရှုကြသူများအကြားတွင် ထင်ရှားသည့် တံတားဖြစ်သည်။
တန်းရူးဂျိ မဆွတ်နိုအိုတိုင်းရှ အိုးခိုးချိဆန်းဆိုး ပို့ဆောင်ဆက်သွယ်ရေး အရရှိယာမသို့ အရရှိယာမဘူတာ၊ ခဆွတ်ရဘူတာများမှတဆင့် လမ်းလျှောက်ကာသွားရောက်နိုင်သည်။
ထို့အပြင် ဆဂ - အရရှိယာမဘူတာသည် ထိုဧရိယာတွင်ပင် တည်ရှိသည့်ဘူတာတစ်ခုဖြစ်သည်။
တိုဂဲဆွတ်ခယော တိုဂဲဆွတ်ခယော (渡月橋) သည် မြစ်ကို ဖြတ်သန်းဖောက်လုပ်ထားသည့် တံတားတစ်စင်း ဖြစ်သည်။
ဤတံတားကို ၁၉၃၄ ခုနှစ်တွင် ကွန်ကရစ်ဖြင့် ပြန်လည် တည်ဆောက်ခဲ့သည်။
မူလတံတားသည် သစ်သားတံတားဖြစ်ပြီး ၈၃၆ ခုနှစ်တွင် တည်ဆောက်ခဲ့သည်။
ဤတံတားဖြတ်သန်းဖောက်လုပ်ထားရာ မြစ်သည် မတူညီသည့်အမည်သုံးမျိုးတွင်လျက်ရှိသည်။
မြစ်၏ နေရာအပေါ်မူတည်ကာ အမည်ခေါ်ဆိုမှု ကွဲပြားသွားခြင်း ဖြစ်သည်။
မြစ်၏ အထက်ဘက်အပိုင်းကို အိုးအိမြစ် (大堰川, Ōi-gawa) ဟု ခေါ်ပြီး၊ အလယ်ဘက်အပိုင်းကို ဟိုဇုမြစ် (保津川, Hozu-gawa) ဟု ခေါ်ပြီး၊ အောက်ဘက်အပိုင်းကို ခဆွတ်ရမြစ် (桂川, Katsura-gawa) ဟု ခေါ်ကြသည်။
ပြင်ပလင့်များ Pictures of Kyoto, Arashiyama (including Sagano, Katsura river, Takebayashi Street) (Arashiyama Park) (Togetsukyō) (JR Station) (Randen Station) (Hankyū Station) ကိုးကား ကဏ္ဍ:ကျိုတိုမြို့ရှိ ခရီးသွားနေရာများ။
ဝေဒကျမ်းဂန် အစီအစဉ်များတွင် (၁) ဝေဒသုံးပုံ၊ တစ်နည်း လေးပုံ၊ (၂) ဗြာဟ္မဏကျမ်း၊ (၃) အာရဏျကကျမ်း၊ (၄) ဥပနိသျှဒ်ကျမ်း - ဟူ၍ အကြမ်းစားအားဖြင့် လေးမျိုးရှိသည်။
ဗြာဟ္မဏကျမ်းဟူသည်မှာ ဗြဟ္မာကြီးကို အသက်သွင်း၍ ပဇာပတိ (=သတ္တဝါတို့၏သခင်), ဟိရညဂဗ္ဘ(=ရွှေဥကြီးထဲ၌ သန္ဓေတည်လာသော တန်ခိုးရှင်), ဣဿရ(=အစိုးရသူ), ဝိနာယက(=သတ္တဝါတို့၏ အရှင်သခင် ဦးဆောင်ရှေ့သွား) စသော စကားလုံးတို့ဖြင့် တွေးတောကြံဆ၍ ရနိုင်ကောင်းသော ဂုဏ်ပုဒ်များဖြင့် တန်ဆာဆင်လျက် ကမ္ဘာကြီးကို ဖန်ဆင်းသူအနေဖြင့် ရေးသား စီစဉ် တီထွင်လာကြသော ကျမ်း ဖြစ်သည်၊ ဝေဒခေတ်တွင် ကမ္ဘာလောကကို ဖန်ဆင်းသူဟူသော တန်ခိုးရှင် မပေါ်သေး၊ ယခု ဗြာဟ္မဏကျမ်းကို စီရင်သော ခေတ်ကျမှ ဖန်ဆင်းသူ တန်ခိုးရှင်ဟူသော ဣဿရနိမ္မာနပေါ်လာသည်၊ ဝေဒန္တကျမ်း၌ တွေ့ရသော ဗြဟ္မန်ဟူသော Supreme Reality ခေါ် ပရမတတွ သဘောကို ဤဗြာဟ္မဏကျမ်း၌ နတ်ဘုရားအဖြစ် တွေ့ရသည်၊ ဤဗြာဟ္မဏခေတ်သည်လည်း ဗုဒ္ဓဓမ္မတွင် အကျုံးဝင်နိုင်လောက်စရာ မည်သည့်အချက်မျှ မပါရှိပေ၊ အကြောင်းမူကား ဗုဒ္ဓရှင်တော်မြတ်သည် တိတ္ထာယတနသုတ် (အံ၊၁၊၁၇၄)စသော သုတ်တို့၌ ဖန်ဆင်းရှင်ဝါဒကို မိစ္ဆာအယူဟု ရှုတ်ချတော်မူခဲ့သောကြောင့်တည်း။
လူသေလူဖြစ် ဝါဒါနုဝါဒဝိနိစ္ဆယကျမ်း ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ ကဏ္ဍ:သင်္သကရိုက်ဝေါဟာရများ။
ဝေဒကျမ်းဂန် အစီအစဉ်၌ (၁) ဝေဒသုံးပုံ၊ တစ်နည်း လေးပုံ၊ (၂) ဗြာဟ္မဏကျမ်း၊ (၃) အာရဏျကကျမ်း၊ (၄) ဥပနိသျှဒ်ကျမ်း - ဟူ၍ အကြမ်းစားအားဖြင့် လေးမျိုးရှိသည်။
အာရဏျကကျမ်း ဟူသည်ကား ဥပနိသျှာဒ်ကျမ်းများ မပေါ်မီ တော၌နေ၍ မီးပူဇော်သော ရသေ့တို့၏ အတွေးအခေါ်မှ ဖြစ်ပေါ်လာသော ဖီလော်ဆော်ဖီ သဘောတရားရေးရာများ စတင်ထုတ်ဖော်လာသော ကျမ်း ဖြစ်သည်၊ ပထဝီ စသော ထူလသဘာဝ ရုပ်ကြမ်းတရားများ, စိတ်-မန စသော သိမ်မွေ့သော သဘာဝတရားများ, ဩောင်းဟုခေါ်သော ပြဏဝ သဘောတရားများ ၃-မျိုး ထုတ်ဖော်လာသည်၊ ထိုကျမ်းကို တော၌နေသော ရသေ့တို့၏ လက်ရာဖြစ်သောကြောင့် အာရဏျကကျမ်းဟု ခေါ်သည်၊ ထိုကျမ်းပါ အတွေးအခေါ်များ၌ သိမ်မွေ့နက်နဲ ခက်ခဲသော အသိပညာများ မပါလှသေး၊ ဥပနိသျှာဒ်ကျမ်းများ၏ အခြေခံ အစပျိုးလောက်နှင့် ဇာတိဝါဒ ကမ္မဝါဒ စသော အချက်အလက်မျှသာ ပါဝင်သည်၊ သို့သော် နောက်ပေါ် ဥပနိသျှာဒ်ကျမ်းများကို ऐतरेय ब्राह्मणू, ऐतरेय आरण्यक စသည်ဖြင့် အထက်ပါ ဗြာဟ္မဏကျမ်း အာရဏျကကျမ်းတို့မှ လမ်းစကို ယူ၍ ချဲ့ထွင်ပြုပြင်ထားကြောင်း တွေ့ရသည်၊ ထို့ကြောင့် ထိုအာရဏျကကျမ်းလာ သဘောတရားများနှင့် ဗုဒ္ဓဝါဒသဘောတရားများကား ထန်းလျက်ခဲနှင့် ငရုပ်သီးကဲ့သို့ မနှိုင်းယှဉ်နိုင်လောက်အောင် အရသာကွာခြား၍ နေပေသည်၊ ယင်းသို့ ဖြစ်သောကြောင့် ဗုဒ္ဓဓမ္မ၌ ထိုကျမ်းလာ အဆိုအမိန့်များ ပါဝင်လိမ့်မည်လောဟု တွေးတောယုံမှားဖွယ်ပင် မရှိချေ။
ဆဂနိုရှိဝါးတော အရရှိယာမဝါးတော (အခြားအခေါ်အဝေါ်များ - ဝါးတော၊ ဆဂနိုဝါးတော) သည် ဂျပန်နိုင်ငံ၊ ကျိုတိုမြို့၊ အရရှိယာမတွင် တည်ရှိသည့် သဘာဝဝါးတောတစ်ခု ဖြစ်သည်။
ဤဝါးတောတွင် မိုးဆိုးဝါးများသည် အများဆုံး ဖြစ်ကြသည်။
လည်ပတ်ကြသူများနှင့် ခရီးသွားများသည် များစွားသောလျှောက်လမ်းများတွင် လှည့်လည်ကြည့်ရှုလည်ပတ်နိုင်ကြသည်။
၂၀၁၅ ခုနှစ်မတိုင်မီအထိ ဤဝါးတောသို့ ဝင်ရောက်ရန် ဝင်ကြေးပေးရသည်။
ဤဝါးတောသည် တန်းရူးဂျိနှင့် အနီးအနားတွင် တည်ရှိသည်။
တည်နေရာ ဝါးတောသည် ကျိုတိုမြို့၏ အနောက်မြောက်ဘက်တွင် တည်ရှိသည်။
အနီးအနားတွင် တန်းရူးဂျိကျောင်းတော်လည်း တည်ရှိသည်။
ဧရိယာ ၁၆ စတုရန်းကီလိုမီတာ (၆.၂ စတုရန်းမိုင်) ရှိသည်။
ကမ္ဘာပေါ်ရှိ အပူအအေးသင့်တင့်မျှတသည့်နေရာများထဲမှ တစ်ခုလည်း ဖြစ်သည်။
ရာသီဥတု ဝါးတောတည်ရှိရာနေရာသည် ကြိုတင်ခန့်မှန်းရန်မလွယ်သည့်ရာသီဥတုရှိပြီး အေးမြကာ နေရောင်ခြည် တောက်ပသည်။
နွေရာသီတွင် ပူ၍ တိမ်ထူလေ့ရှိသည်။
ဆောင်းရာသီတွင် အေးမြပြီး လေတိုက်ခတ်ကာ တိမ်ထူလေ့ရှိသည်။
တစ်နှစ်ပတ်လုံး စိုစွတ်နေသည့် ရာသီဥတုမျိုး ရှိသည်။
အပူချိန်သည် 32 °F (0 °C) မှ 89 °F (32 °C) အထိ အပြောင်းအလဲ ရှိသည်။
နွေရာသီသည် ၂ လကြာမြင့်ပြီး ဇွန်လမှ စက်တင်ဘာလအလယ်မတိုင်မီ ဖြစ်သည်။
နွေရာသီ၏ ပျှမ်းမျှအပူချိန်သည် 80 °F (27 °C) အကျော် ဖြစ်သည်။
ဆောင်းရာသီသည် ၃ လကြာမြင့်ကာ ဒီဇင်ဘာလအစောပိုင်းမှ မတ်လအလယ်ပိုင်းအထိ ဖြစ်ပြီး နေ့စဉ်ပျှမ်းမျှအပူချိန်သည် 53 °F (12 °C) အောက် ဖြစ်သည်။
ပြင်ပလင့်များ Photos of Bamboo Forest, Kyoto, Japan ကိုးကား ကဏ္ဍ:ကျိုတိုမြို့ရှိ ခရီးသွားနေရာများ။
အိဝတယာမမျောက်ပန်းခြံ (嵐山モンキーパーク, Arashiyama Monkī Pāku) သည် ဂျပန်နိုင်ငံ၊ ကျိုတိုမြို့၊ အရရှိယာမတွင် တည်ရှိသည့် ပန်းခြံတစ်ခု ဖြစ်သည်။
ပန်းခြံသည် အရရှိယာမတောင်တွင် တည်ရှိပြီး မျက်နှာချင်းဆိုင်တွင် အိုးအိမြစ်တည်ရှိသည်။
ဤပန်းခြံတွင် မျောက်အကောင်ရေ ၁၂၀ ကျော်နေထိုင်လျက်ရှိသည်။
မျောက်များသည် တောရိုင်းသတ္တဝါများဖြစ်ကြသော်လည်း ထိုနေရာတွင် အစာများဝယ်ကာ ကျွေးနိုင်သည်။
thumb|Aerial panorama of Arashiyama (嵐山) ပြင်ပလင့်များ Official site Information in Japanese ကိုးကား ကဏ္ဍ:ကျိုတိုမြို့ရှိ ခရီးသွားနေရာများ။
right|ဒိုင်းဂျောခခု အိုးခိုးချိဆန်းဆိုး (大河内山荘, Ōkōchi Sansō, စာသားဖြင့် - "အိုးခိုးချိတောင်ပေါ်စံအိမ်") သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ရုပ်ရှင်သရုပ်ဆောင် ဒန်းဂျိရိုးအိုးခိုးချိ ၏ ယခင်အိမ်နှင့် ဥယျာဉ်နေရာဖြစ်သည်။
ဤနေရာကို အခကြေးငွေဖြင့် အများပြည်သူကြည့်ရှုနိုင်ရန် ဖွင့်လှစ်ပေးခဲ့ပြီး ကျိုတိုမြို့ကို ကြည့်ရှုရသည့်မြင်ကွင်းနှင့် ဥယျာဉ်သည် အထူးထင်ရှားသည်။
အခြားသောအဆောက်အဦများကိုလည်း ဂျပန်အစိုးရသည် ယဉ်ကျေးမှုဆိုင်ရာအမွေအနှစ်များအဖြစ် သတ်မှတ်ထားခဲ့သည်။
တည်နေရာ အိုးခိုးချိဆန်းဆိုသည် အိုဂုရတောင်၏ ကုန်းစောင်းတွင် တည်ရှိသည်။
တန်းရူးဂျိကျောင်းတော်၏ ကျောဘက်နှင့် အရရှိယာမပန်းခြံနှင့် အရရှိယာမဝါးတော၏ ကပ်လျက်တွင် တည်ရှိသည်။
အရရှိယာမဘူတာမှတဆင့် ၁၅ မိနစ်ခန့်လမ်းလျှောက်ကာ သွားရောက်နိုင်သည်။
ခရီးသွားများအတွက် ရည်ရွယ်ထားရှိသည့် ဘူတာတစ်ခုဖြစ်သည့် တိုရော့ခိုအရရှိယာမဘူတာနှင့် ပိုမိုနီးကပ်စွာ တည်ရှိသည်။
နေအိမ် right|တဲခိုဆုအိအန်းအရှေ့ရှိ လက်ဖက်ရည်ဥယျာဉ် ဤနေအိမ်၏ မြေပြင်အကျယ်အဝန်းသည် ခန့်မှန်းခြေ ၂ ဟက်တာ ရှိပြီး အဆောက်အဦများစွာ ပါဝင်သည်။
၎င်းတို့တွင် ဂျပန်ပုံစံအိမ်များ၊ လက်ဖက်ရည်သောက်ရန်အိမ်များ၊ နတ်ကျောင်းများ၊ ကောင်းမွန်စွာထိန်းသိမ်းထားရှိသည့် ဂျပန်ပုံစံပန်းခြံများ ပါဝင်သည်။
၎င်းတို့ကို အိုးခိုးချိသည် နှစ်ကာလ ၃၀ ကြာအောင် အချိန်ယူတည်ဆောက်ခဲ့ပြီး ၎င်း၏ နေထိုင်ရာနေရာတစ်ခုအဖြစ် ဖန်တီးခဲ့သည်။
၎င်းနေရာများကို ၁၉၆၂ ခုနှစ် အိုးခိုးချိ ဆုံးပါးပြီးနောက်တွင် အများပြည်သူ ကြည့်ရှုလေ့လာနိုင်ရန် ဖွင့်လှစ်ပေးခဲ့သည်။
ဂျိဘုဆွတ်ဒိုးမှလွဲ၍ အဓိကအဆောက်အဦများကို ၁၉၃၀ နှင့် ၁၉၄၀ ခုနှစ်များတွင် တည်ဆောက်ခဲ့သည်။
ဥယျာဉ်များသည် ရာသီလေးခုကို ထင်ဟပ်နေစေရန် ပြုလုပ်ထားသည်။
ဤနေအိမ်သည် တောင်ကုန်းထိပ်တွင် တည်ရှိသည့်အတွက် ကျိုတိုမြို့၊ ဟိအဲအိတောင်နှင့် ဟိုဇုမြစ်များကို ကောင်းမွန်စွာကြည့်ရှုနိုင်သည်။
ရုပ်ပုံများ ပြင်ပလင့်များ Kyoto Kankō Navi Introduction to Ōkōchi Sansō by Kyoto City (in Japanese) ကိုးကား ကဏ္ဍ:ကျိုတိုမြို့ရှိ ခရီးသွားနေရာများ ကဏ္ဍ:ကျိုတိုမြို့ရှိ ပြတိုက်များ။
အံ့မောင် (၄ ဒီဇင်ဘာ ၁၉၃၂-၁၂ ဩဂုတ် ၂၀၂၁) သည် ထင်ရှားသည့် ကဗျာဆရာ နှင့် ဘာသာပြန်စာရေးဆရာ ဖြစ်သည်။
ကလေးချစ်သောပုံပြောဆရာ အန်ဒါဆင် ၏ ပုံဝတ္ထုများအား ဘာသာပြန်မှုပြုသည့်အတွက် ပုံပြင်ဘာသာပြန်ဆရာ အန်ဒါဆင်အံ့မောင် ဟူ၍ လူသိများသည်။
ဘဝအစောပိုင်းကာလများတွင် ကျောင်းဆရာအဖြစ်ဖြတ်သန်းခဲ့ပြီး တရုတ်အစိုးရပိုင် ဆင်ဟွာသတင်းဌာန တွင် ၁၉၅၇ ခုနှစ် မှစကာ ဆယ်စုနှစ်တစ်ခုကျော် ဘာသာပြန်လုပ်ခဲ့သူလည်းဖြစ်သည်။
ဘဝဖြတ်သန်းမှု မုံရွာမြို့နယ် လယ်ဇင်ရွာ ဇာတိဖြစ်ကာ မွေးချင်း ငါးယောက်တွင် အငယ်ဆုံးသားဖြစ်သည်။
လယ်ဇင်ရွာ မိုဃသာဘုန်းကြီးကျောင်းနှင့် တွဲထားသော မူလတန်းကျောင်း၊ မုံရွာမြို့ အစိုးရမူလတန်းကျောင်း (ယခု မုံရွာ အ.ထ.က-၁)တွင် ပညာသင်ကြားခဲ့ သည်။
၁၉၄၉ ခုနှစ်တွင် ဆယ်တန်းအောင် ကာ ၁၉၄၉ခုနှစ်မှ ၁၉၅၁ခုနှစ်အထိ မန္တလေးတက္ကသိုလ် နှင့် ၁၉၅၁ခုနှစ် တွင် ရန်ကုန်တက္ကသိုလ် သို့ ပြောင်းရွေ့ ပညာသင်ကြားပြီး ရန်ကုန်တက္ကသိုလ် မှ ၁၉၅၃ ခုနှစ်တွင် ဝိဇ္ဇာဘွဲ့၊ ၁၉၅၇ ခုနှစ်တွင် ဥပဒေဝိဇ္ဇာဘွဲ့ တို့ကို ရရှိခဲ့သည်။
စာပေနယ်သို့ ၁၉၄၉ ခုနှစ်တွင် ချင်းတွင်းကျောင်းသားဂျာနယ်၌ စာစတင်ရေးသားခြင်းဖြင့် ခြေချခဲ့သည်။
သူသည် သတင်းစာဒီပလိုမာ ကိုလည်း ၁၉၆၁ ခုနှစ်တွင် ရရှိခဲ့သည်။
၁၉၅၆ ခုနှစ်တွင် ယဉ်ကျေးမှုဝန်ကြီးဌာန ၏ စာကြည့်တိုက်မှူးသင်တန်း အား ပထမဆင့်ဖြင့် အောင်မြင်ခဲ့သည်။
သူ သည် ကျောင်းသားနိုင်ငံရေးလှုပ်ရှားမှုများတွင် တက်တက်ကြွကြွပါဝင်ခဲ့သူလည်း ဖြစ်သည်။
သူ ရန်ကုန်တက္ကသိုလ် ကျောင်းသားဘဝ ၁၉၅၃ခုနှစ် အောက်တိုဘာ ကျောင်းတလပိတ်အရေးအခင်း တွင် ပါဝင်ခဲ့မှုဖြင့် ၁၉၅၃ ခုနှစ်မှ ၁၉၅၅ ခုနှစ်အထိ အင်းစိန်ထောင် တွင် ထောင်ကျခဲ့သည်။
သူသည် နိုင်ငံရေးလှုပ်ရှားမှုကြောင့်ပင် အမေရိကန် ကိုလံဘီယာတက္ကသိုလ် က ပေးအပ်သော စာကြည့်တိုက် မဟာဘွဲ့ ပညာတောင်သင်ဆု အား ပညာရေးဌာနထံမှ ရရှိပြီးကာမှ ပြည်ထဲရေးဝန်ကြီးဌာနက ကန့်ကွက်ခဲ့သည့်အတွက် ပညာသင်ဆု လက်လွှတ်ခဲ့ရသူလည်း ဖြစ်သည်။
ဆင်ဟွာသတင်းဌာန တွင် ဘာသာပြန်လုပ်နေစဉ် ၁၉၆၇ခုနှစ် တရုတ်-ဗမာ အရေးအခင်းကာလ အရောက် သူသည် ဗမာပြည်ကွန်မြူနစ်ပါတီ ပဲခူးရိုးမ တွင် တောခိုခဲ့သည်။
၁၉၆၉ စက်တင်ဘာ တွင် ၎င်းနှင့်အဖွဲ့ တို့ လက်နက်ချခဲ့သည်။
ထိုသို့လက်နက်ချအပြီး စစ်တပ်နှင့် ပူးပေါင်းခြင်းမျိုးမရှိဘဲ မုံရွာသို့ ပြန်ကာ ဆန်အရောင်းအဝယ် နှင့် စာပေရေးသားခြင်းဖြင့်သာ ဘဝဖြတ်သန်းခဲ့သည်။
အလုပ်အကိုင်များ ရန်ကုန်တက္ကသိုလ် မြန်မာစာဌာန အချိန်ပိုင်းနည်းပြ(၁၉၅၃)၊ ရန်ကုန်တက္ကသိုလ် အင်္ဂလိပ်စာဌာန နည်းပြ(၁၉၅၈-၁၉၅၉)၊ ပြင်ပ အလွတ် ပညာသင်ကျောင်းဆရာ(၁၉၅၁-၁၉၈၀) ရန်ကုန်မြို့ရှိ ဆင်ဟွာသတင်းဌာန ဘာသာပြန်(၁၉၅၉-၁၉၆၇) ရှေ့နေ (၁၉၇၂)(၁၉၇၅) မော်ကွန်းသတင်းမဂ္ဂဇင်းအယ်ဒီတာချုပ်(၁၉၆၁-၁၉၆၂) ဆန်ပွဲရုံ(၁၉၇၅-၂၀၀၀) ဘာသာပြန်စာရေးဆရာ နှင့် ကဗျာဆရာ (၁၉၄၉-၂၀၂၁) ထင်ရှားသည့်စာအုပ်များ ဒူဘရော့စ်စကီး ဝတ္ထု (ရုရှားစာရေးဆရာ ပူရဲကင်၏ ဝတ္ထုဘာသာပြန်) (၁၉၆၅) ဗီယက်နမ်မှ မကြေညာသော စစ်ပွဲ (ဘာသာပြန်) (၁၉၆၃) ရေသူမလေး အန်းဒါးဆင်း ပုံဝတ္ထုများ (၁၉၇၃) သဲကုန်းမို့မို့ လွမ်းမို့မို့၊ မိုးမခပင်ကြီးအောက်မှာ၊ အင်းတော်ရှင့်သမီး၊ ရေခဲနတ်ဒေဝီ၊ ခင်စိတ္တ၊ တံခါးမှူးသား(အန်းဒါး ဆင်းပုံပြင်များ)(၁၉၇၄-၂၀၀၂) ၆၀ ကဗျာ(၁၉၉၂)၊ ၆၃ ကဗျာ(၁၉၉၆) ၊ ၆၅ ကဗျာ(၂၀၀၂)၊လက်ပံတောင်းတောင်နှင့် အခြားကဗျာများ (၂၀၁၆)၊ ရှင်မွေးလွန်း မင်းနန္ဒာနှင့် အခြားကဗျာများ (၂၀၁၇)၊ အိုပွင့်ကဗျာများ (၂၀၁၈) ၊ အောင်ဆန်း တို့အမေ အောင်ကျော်တို့အမေ ကဗျာ အပါအဝင် လုံးချင်းစာအုပ်များ(၁၉၉၂-၂၀၂၀)။
ရရှိခဲ့သည့်ဆု သာဒိုးအောင် ရွှေတံဆိပ်ဆု (၁၉၄၉-၁၉၅၁)(မှတ်ချက်-ပင်ရင်းမြန်မာစာ နှင့် စိတ်ကြိုက် မြန်မာစာ နှစ်ခုပေါင်း တစ်ပြည်လုံး ပထမ ရသူအား ချီးမြှင့်ဆု) အမျိုးသားစာပေဆု (ဘာသာပြန်) (၁၉၇၃)(ရေသူမလေး အန်းဒါးဆင်း ပုံဝတ္ထုများစာအုပ်) တော်ဘုရားကလေးစာပေဆု (၂၀၀၉)(စိန်ပွင့် မြပွင့် ပတ္တမြားပွင့် ကဗျာစာအုပ်) အမျိုးသားစာပေ တစ်သက် တာဆုရှင် (၂၀၁၉) ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:အမျိုးသားစာပေဆုရှင်များ ကဏ္ဍ:မြန်မာ စာရေးဆရာများ။
ဇော်ဇော်လတ် ဇော်ဇော်လတ် သည် မြန်မာနိုင်ငံသား နိုင်ငံရေး၊ ဒီမိုကရေစီအရေး၊ လူ့အခွင့်အရေးနှင့် ငြိမ်းချမ်းရေး တက်ကြွလှုပ်ရှားသူတစ်ဦး ဖြစ်သည်။
သူသည် မြန်မာ့နွေဦးတော်လှန်ရေးတွင် မန္တလေးမြို့ ဆန္ဒပြခေါင်းဆောင်များထဲမှ တစ်ဦးအပါအဝင် ဖြစ်သည်။
သူသည် ၂၀၁၃ ခုနှစ်တွင် Thint Myat Lo Thu Myar (Peace Seekers and Multiculturalist Movement) အဖွဲ့ကို ဦးဆောင်တည်ထောင်ခဲ့ပြီး ဘာသာပေါင်းစုံ ငြိမ်းချမ်းရေးနှင့် ဖွံ့ဖြိုးရေးလုပ်ငန်းများကို လုပ်ဆောင်ခဲ့သည်။
၂၀၁၅ ခုနှစ်တွင် အစိုးရမှ မတရားဖမ်းဆီးခြင်းကိုခံခဲ့ရပြီး ထောင်ဒဏ် ၄ နှစ်ချခံခဲ့ရသည်။
၂၀၂၁ မြန်မာနိုင်ငံ စစ်အာဏာသိမ်းခံရမှုဖြစ်ပွားပြီး ရက်များမကြာမီတွင် အာဏာသိမ်းမှုကို ဆန့်ကျင်ဆန္ဒပြမှုကို မန္တလေးမြို့မှ ဦးဆောင်ပါဝင်ခဲ့သည်။
၂၀၂၁ ခုနှစ် မတ်လ ၉ ရက်နေ့တွင် အာဏာပိုင်များက ဇော်ဇော်လတ်အား နိုင်ငံတော် အကြည်ညိုပျက်စေမှု ပုဒ်မ ၅၀၅(က)ဖြင့် အမှုဖွင့် တရားစွဲဆိုခဲ့သည်။
thumb|Zaw Zaw Latt ကိုးကား ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ) ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ့နိုင်ငံရေး အကျဉ်းသားများ။
တိုရော့ခိုအရရှိယာမဘူတာ (トロッコ嵐山駅, Torokko Arashiyama-eki) ဂျပန်နိုင်ငံ၊ ကျိုတိုမြို့၊ ခမိဂယောရပ်ကွက်တွင် တည်ရှိသည့် ခရီးသွားများအတွက် ရှုခင်းကြည့်ရှုနိုင်ရန် ပြုလုပ်ထားသည့် ဘူတာတစ်ခု ဖြစ်သည်။
ဘူတာပုံစံ 240px|သစ်သားပြားဖြင့်ရေးထားသည့် ဘူတာအမည် ဘူတာသည် မြေပြင်ညီပေါ်တွင် တည်ဆောက်ထားသည့်ဘူတာဖြစ်ပြီး တိုရော့ခိုဆဂဘူတာနှင့် တိုရော့ခိုခမဲအိုခဘူတာသို့သွားသည့် ရထားများကို ဝန်ဆောင်မှုပေးလျက်ရှိသည်။
ဘူတာနှင့် ပလက်ဖောင်းအကြားတွင် လှေကားထစ်များစွာရှိသည့်အတွက် ဘူတာတွင် ဝှီးချဲ (ဘီးတပ်ကုလားထိုင်) များ အသုံးပြု၍ မရပေ။
ကပ်လျက်ဘူတာများ ပြင်ပလင့်များ ကိုးကား ကဏ္ဍ:ကျိုတိုမြို့ရှိ ဘူတာရုံများ။
တိုရော့ခိုဆဂဘူတာ (トロッコ嵐山駅, Torokko Arashiyama-eki) သည် ဂျပန်နိုင်ငံ၊ ကျိုတိုမြို့၊ ခမိဂယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဤဘူတာသည် ရှုခင်းလည်ပတ်ကြည့်ရှုမှုအတွက်ရည်ရွယ်တည်ဆောက်ထားခြင်း ဖြစ်ပြီး JR West Sagano Line ပေါ်တွင် တည်ရှိသည်။
ဘူတာပုံစံ ဤဘူတာသည် မြေပြင်ညီပေါ်တွင် တည်ဆောက်ထားသည့်ပလက်ဖောင်းတစ်ခု ပါဝင်သည်။
တိုရော့ခိုခမဲအိုခဘူတာသို့သွားမည့်ရထားများကို ဝန်ဆောင်မှုပေးလျက်ရှိသည်။
ဤဘူတာတွင် ဝှီးချဲ (ဘီးတပ်ကုလားထိုင်) အသုံးပြုနိုင်သည်။
ဘူတာရုံအဆောက်အဦတွင် နားနေရန်နေရာ၊ ကဖေး၊ စက်ဘီးငှားရန်နေရာများ ပါရှိသည်။
ကပ်လျက်ဘူတာများ ကပ်လျက်တွင် ဆဂ - အရရှိဘာမဘူတာ တည်ရှိသည်။
ထိုဘူတာမှတဆင့် ကျိုတို၊ ခမဲအိုခ၊ ဆိုနိုဘဲ၊ ဖုခုချိယာမ စသည့်နေရာများသို့ သွားရောက်နိုင်သည်။
ပြင်ပလင့်များ ကိုးကား ကဏ္ဍ:ကျိုတိုမြို့ရှိ ဘူတာရုံများ။
တိုရော့ခိုခမဲအိုခဘူတာ (トロッコ亀岡駅, Torokko Kameoka-eki) သည် ဂျပန်နိုင်ငံ၊ ကျိုတိုမြို့၊ ခမဲအိုခတွင် တည်ရှိသည့်ဘူတာတစ်ခု ဖြစ်သည်။
ဤဘူတာသည် ဆဂနိုခရီးသွားရထားလိုင်းပေါ်ရှိ လေးခုမြောက်နှင့် နောက်ဆုံးဘူတာလည်း ဖြစ်သည်။
ဘူတာပုံစံ 240px|Scenic train at the station ဘူတာတွင် မြေပြင်ညီပလက်ဖောင်းတစ်ခုပါဝင်ပြီး တိုရော့ခိုဆဂဘူတာသို့သွားမည့်ရထားများကို ဝန်ဆောင်မှုပေးလျက်ရှိသည်။
ကျိုတိုတက္ကသိုလ် (京都大学, ခယောတိုဒိုင်းဂခု သို့မဟုတ် ခယောဒိုင်း ဟုလည်း ခေါ်ကြ) သည် ဂျပန်နိင်ငံ၊ ကျိုတိုမြို့တွင် တည်ရှိသည့် နိုင်ငံတော်အဆင့်သုတေသနတက္ကသိုလ်တစ်ခု ဖြစ်သည်။
ဤတက္ကသိုလ်ကို ၁၈၉၇ ခုနှစ်တွင် တည်ထောင်ခဲ့သည်။
ယခင်က ဘုရင့်နန်းတော်၏ တက္ကသိုလ်များထဲမှတစ်ခုဖြစ်ခဲ့ပြီး ဂျပန်နိုင်ငံတွင် ဒုတိယမြောက်သက်တမ်းအရင့်ဆုံးတက္ကသိုလ်လည်း ဖြစ်သည်။
သမိုင်းကြောင်း ၁၈၉၇ ခုနှစ်၊ ဇွန်လတွင် ကျိုတိုဘုရင့်အင်ပါယာတက္ကသိုလ် (京都帝國大學, Kyōto-teikoku-daigaku) အဖြစ် တည်ထောင်ခဲ့သည်။
၁၈၉၉ ခုနှစ်တွင် ဥပဒေကောလိပ်နှင့် ဆေးပညာကောလိပ်တို့ကို တည်ထောင်ခဲ့သည်။
၁၉၄၇ ခုနှစ်တွင် တက္ကသိုလ်၏ အမည်ကို "ကျိုတိုတက္ကသိုလ်" ဟု ပြောင်းလဲခေါ်ဆိုခဲ့ကြသည်။
ကိုးကား ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ။
ဟမ်းဂယောင်းမြောက်တိုင်း()သည် မြောက်ကိုရီးယား အရှေ့မြောက်ပိုင်းရှိ တိုင်း တစ်ခု ဖြစ်သည်။
ဟမ်းဂယောင်းမြောက်တိုင်း၏ ရုံးစိုက်ရာမှာ ချောင်းဂျင်းမြို့ ဖြစ်သည်။
အရှေ့မြောက်ဘက်တွင် ဒူမန်မြစ်တစ်လျှောက် ရုရှားနိုင်ငံနှင့် လည်းကောင်း၊ မြောက်ဘက်တွင် တရုတ်နိုင်ငံ ဂျီလင်းပြည်နယ်နှင့် လည်းကောင်း၊ အရှေ့ဘက်နှင့် အရှေ့တောင်ဘက်တွင် အရှေ့ပင်လယ်နှင့် လည်းကောင်း၊ အရှေ့မြောက်ဘက်တွင် ဒူမန်မြစ်တစ်လျှောက် ရုရှားကမ်းရိုးတန်းဒေသ၊ အနောက်ဘက်တွင် ဟမ်းဂယောင်းတောင်တိုင်းနှင့် လျံဂံတိုင်းတို့နှင့် လည်းကောင်း ထိစပ်နေသည်။
함경북도(ကိုရီးယား ဝီကီပီးဒီးယား) ကိုးကား ကဏ္ဍ:မြောက်ကိုရီးယားနိုင်ငံ၏ တိုင်း။
ဟမ်းဂယောင်းတောင်တိုင်း()သည် မြောက်ကိုရီးယား အရှေ့ပိုင်းရှိ တိုင်း တစ်ခု ဖြစ်သည်။
ဟမ်းဂယောင်းတောင်တိုင်း၏ ရုံးစိုက်ရာမှာ ဟမ်းဟုင်းမြို့ ဖြစ်သည်။
မူလဧရိယာသည် ၃၁,၉၇၇.၄၉ km2 ဖြစ်ပြီး ကိုရီးယားကျွန်းဆွယ်တွင် အကြီးဆုံးဖြစ်ခဲ့သော်လည်း ၁၉၄၆ ခုနှစ် ~ ၁၉၅၄ ခုနှစ် အကြားတွင် ဧရိယာအများစုကို ဂျာဂံတိုင်း၊ လျံဂံတိုင်းနှင့် ဂံဝန်းတိုင်းတို့တွင် ပေါင်းစပ်ထည့်သွင်းခဲ့ပြီး ဧရိယာကို လျှော့ချခဲ့သည်။
함경남도(ကိုရီးယား ဝီကီပီးဒီးယား) ကိုးကား ကဏ္ဍ:မြောက်ကိုရီးယားနိုင်ငံ၏ တိုင်း။
ဂျိုဆောန်ဒီမိုကရက်တစ်ပြည်သူ့သမ္မတနိုင်ငံ၏ အုပ်ချုပ်ရေး နယ်မြေဒေသများ()ကို တိုက်ရိုက်အုပ်ချုပ်မြို့() ၁ မြို့၊ အထူးမြို့() ၃ မြို့နှင့် တိုင်း() ၉ တိုင်းဖြင့် ဖွဲ့စည်းအုပ်ချုပ်သည်။
thumbnail|350px|ဂျိုဆောန်ဒီမိုကရက်တစ်ပြည်သူ့သမ္မတနိုင်ငံ၏ အုပ်ချုပ်ရေး နယ်မြေဒေသများ အခြေခံ အုပ်ချုပ်ရေး နယ်မြေဒေသများတွင် မြို့၊ ခရိုင်နှင့် မြို့နယ်တို့ ပါဝင်ပြီး တိုက်ရိုက်အုပ်ချုပ်မြို့နှင့် အထူးမြို့များ၏ အောက်တွင် မြို့နယ်နှင့် ခရိုင်ဟူ၍ လည်းကောင်း တိုင်း၏ အောက်တွင် မြို့နှင့် ခရိုင်ဟူ၍ လည်းကောင်း ထားရှိသည်။
မြို့၊ ခရိုင်နှင့် မြို့နယ်တို့၏ အောက်အုပ်ချုပ်ရေးနယ်မြေဒေသများတွင် ရပ်ကွက်၊ ကျေးရွာအုပ်စုကြီး၊ ရွာနှင့် အလုပ်သမားမြို့နယ်များ ပါဝင်ပြီး မြို့နှင့် မြို့နယ်၏ အောက်တွင် ရပ်ကွက်နှင့် ရွာကို လည်းကောင်း၊ ခရိုင်၏ အောက်တွင် ကျေးရွာအုပ်စုကြီး၊ ရွာနှင့် အလုပ်သမားမြို့နယ်များကို လည်းကောင်း ထားရှိသည်။
thumbnail|350px|ဒေသန္တရ အုပ်ချုပ်ရေး နယ်မြေဒေသများပြ မြေပုံ လူဦးရေ ၅သိန်းကျော် ရှိသော ဟမ်းဟုင်းမြို့နှင့် ချောင်းဂျင်းမြို့တို့သည် တိုက်ရိုက်အုပ်ချုပ်မြို့ သို့မဟုတ် အထူးမြို့များ မဟုတ်သော်လည်း မြို့နယ်များ ထားရှိပြီး ဂယ်ဆောင်းမြို့ကို အထူးမြို့အဖြစ် သတ်မှတ်ထားသည်။
조선민주주의인민공화국의 행정 구역 (ကိုရီးယား ဝီကီပီဒီးယား) ပထမအဆင့် အုပ်ချုပ်ရေး နယ်မြေဒေသများ ISOကုဒ် အမည် ဇာတိအမည် မြို့တော် လူဦးရေ ဧရိယာ(km2) KP-01 ဖျောင်းယံတိုက်ရိုက်အုပ်ချုပ်မြို့ ――၃,၂၅၅,၂၈၈၁,၈၄၉ KP-02 ဖျောင်းအန်းတောင်တိုင်း ဖျောင်းဆောင်းမြို့()၄,၀၅၁,၆၉၆၁၁,၄၉၇ KP-03 ဖျောင်းအန်းမြောက်တိုင်း ရှင်းအီဂျူမြို့()၂,၇၂၈,၆၆၂၁၂,၆၅၄ KP-04 ဂျာဂံတိုင်း ဂံဂယ်မြို့()၁,၂၉၉,၈၃၀၁၆,၇၄၁ KP-05 ဟွမ်းဟယ်တောင်တိုင်း ဟယ်ဂျူမြို့()၂,၃၁၀,၄၈၅၈,၄၉၄ KP-06 ဟွမ်းဟယ်မြောက်တိုင်း ဆာရီဝန်းမြို့()၂,၁၁၃,၆၇၂၉,၅၆၀ KP-07 ဂံဝန်းတိုင်း ဝန်းဆန်မြို့()၁,၄၇၇,၅၈၂၁၁,၀၉၇ KP-08 ဟမ်းဂယောင်းတောင်တိုင်း ဟမ်းဟုင်းမြို့()၃,၀၆၆,၀၁၃၁၈,၆၀၁ KP-09 ဟမ်းဂယောင်းမြောက်တိုင်း ချောင်းဂျင်းမြို့()၂,၃၁၀,၄၈၅၁၅,၈၃၀ KP-10 လျံဂံတိုင်း ဟဲဆန်မြို့()၇၁၉,၂၆၉၁၃,၉၃၇ KP-13 ရာဆောန်အထူးမြို့ ――၁၉၆,၉၅၄၉၀၄ KP-14 နမ်ဖိုအထူးမြို့ ――၃၆၆,၈၁၅၁,၂၉၅ KP-15 ဂယ်ဆောင်းအထူးမြို့ ―― /၇၅၅ ISOကုဒ် 11နှင့် 12တို့သည် ပျောက်နေသည်။
အခြားရှုရန် တောင်ကိုရီးယားနိုင်ငံ၏ အုပ်ချုပ်ရေး နယ်မြေဒေသများ မြောက်ပိုင်းငါးတိုင်း ကိုးကား။
(သုပ္ပဋိပန္နတာ အစရှိသော) သံဃာ့ဂုဏ်ကို အဖန်တလဲလဲ အောက်မေ့ခြင်းသံဃာနုဿတိ (ထီ) [သံဃ+အနုဿတိ]။
ကတမော ဧကဓမ္မော? သံဃာနုဿတိ။
သံဃံ အာရဗ္ဘ ဥပ္ပန္နာ အနုဿတိ သံဃာနုဿတိ၊ သုပ္ပဋိပန္နတာဒိသံဃဂုဏာရမ္မဏာယ သတိယာ ဧတံ အဓိဝစနံ။
အံ၊ဋ္ဌ၊၁၊၃၆၇-၈။
ပဋိသံ၊ဋ္ဌ၊၁၊၂၁၄။
အကျိုးတရားများ အရိယာသံဃာ့ဂုဏ်တော်တို့ကို အောက်မေ့ပွားများရခြင်း၏အကျိုး— “မြတ်စွာဘုရား၏ တပည့်သားသံဃာတော်သည် ကောင်းစွာ ကျင့်တော်မူပါပေ၏” အစရှိသည်ဖြင့် သုပ္ပဋိပန္နတာ အစရှိသော အရိယာသံဃာ့ ဂုဏ်တော် ၉-ပါးကို အဖန်တလဲလဲ အောက်မေ့သော ယောဂီပုဂ္ဂိုလ်အား အောက်မေ့ရာ ကာလ၌ ရာဂ, ဒေါသ, မောဟတို့ကြောင့် ထကြွ သောင်းကျန်းသော စိတ်များ မဖြစ်။
သံဃာ့ဂုဏ်တော်ကို အာရုံပြု၍ ဖြောင့်မတ်သောစိတ်သာ ဖြစ်၏။
ထို့ကြောင့် ခွါအပ်ပြီးသော နီဝရဏ ရှိသော, ကမ္မဋ္ဌာန်းသို့ ရှေးရှု သည်၏အဖြစ်ဖြင့် . ဖြောင့်မတ်သောစိတ်ရှိသော ယောဂီပုဂ္ဂိုလ်အား သံဃာ့ဂုဏ်တော် သို့ညွတ်သော ဝိတက်, ဝိစာရတို့ ဖြစ်ကုန်၏။
ထိုသံဃာ့ဂုဏ်တော်တို့ကို အဖန်တလဲလဲ-ကြံအောက်မေ့-သုံးသပ်ဆင်ခြင်သော ယောဂီပုဂ္ဂိုလ်အား ပီတိ (နှစ်သက်မှု) ဖြစ်၏၊ ထိုယောဂီပုဂ္ဂိုလ်အား ပီတိလျှင် နီးစွာသော အကြောင်းရှိသော ပဿဒ္ဓိ (ငြိမ်းအေးခြင်း)ဖြင့် ကိုယ်စိတ်တို့၏ ပူပန်ခြင်း ငြိမ်းအေးကုန်၏။
ကိုယ်, စိတ်တို့၏ ပူပန်ခြင်းငြိမ်းပြီးသော ယောဂီပုဂ္ဂိုလ်အား ကိုယ်၏ချမ်းသာခြင်း, စိတ်၏ချမ်းသာခြင်းဖြစ်၏။
ကိုယ်, စိတ်နှစ်ပါး ချမ်းသာခြင်းရှိသော ယောဂီပုဂ္ဂိုလ်အား (ဝါ) ယောဂီပုဂ္ဂိုလ်၏စိတ်သည် သံဃာ့ဂုဏ်လျှင် အာရုံရှိသည်ဖြစ်၍ တည်ကြည်-တည်ငြိမ်-သည်။
ဤဆိုအပ်ခဲ့ပြီးသောအစဉ်ဖြင့် တပြိုင်နက်သောခဏ၌ ဝိတက်, ဝိစာရ, ပီတိ, သုခ, ဧကဂ္ဂတာ-ဟူသော ဈာန်အင်္ဂါတို့ ဖြစ်ကုန်၏။
သံဃာ့ဂုဏ်တို့၏ နက်နဲသည်၏အဖြစ်, အထူးထူး အပြားပြား များသောဂုဏ်တော်တို့ကို အောက်မေ့ခြင်းဖြင့် သက်ဝင်လေးမြတ် ဆုံးဖြတ် ယုံကြည်သည်၏အဖြစ်ကြောင့် အပ္ပနာဈာန်သို့ မရောက်မူ၍ ဥပစာရဈာန်မျှသာဖြစ်၏။
ထိုဥပစာရဈာန်ကို သံဃာ့ဂုဏ်တော်ကို အဖန်တလဲလဲ အောက်မေ့ခြင်း၏ အစွမ်းအားဖြင့် ဖြစ်ခြင်းကြောင့် “သံဃာနုဿတိ” ဟူ၍သာလျှင် ခေါ်ဝေါ်-ပြောဆို-အပ်၏။